विदाई मैच में जयसूर्या का निराशाजनक प्रदर्शन  
श्रीलंका के महान क्रिकेटर सनत जयसूर्या की अंतरराष्ट्रीय क्रिकेट से विदाई निराशाजनक रही और वह इंग्लैंड के खिलाफ पहले वनडे में सिर्फ दो रन ही बना सके।
श्रीलंका के महान क्रिकेटर सनत जयसूर्या की अंतरराष्ट्रीय क्रिकेट से विदाई निराशाजनक रही और वह इंग्लैंड के खिलाफ पहले वनडे में सिर्फ दो रन ही बना सके। पूर्व कप्तान और श्रीलंका के सांसद जयसूर्या गुरुवार को अपना 42वां जन्मदिन मनाएंगे।  उन्हें अंतरराष्ट्रीय क्रिकेट से बेहतर विदाई देने के लिए इंग्लैंड दौरे पर एकदिवसीय शृंखला के लिए चुने जाने का फैसला विवादास्पद रहा था। जयसूर्या ने हालांकि कहा था कि वह सिर्फ टी-20 मैच और पहले वनडे में ही खेलेंगे। श्रीलंका की 1996 विश्व कप विजेता टीम के सदस्य रहे जयसूर्या ने इंग्लैंड की पारी में विकेट भी लिया।  अपने शानदार एकदिवसीय करियर के बेहतरीन समापन का उनका सपना पूरा नहीं हो सका। वह दो रन बनाकर टिम ब्रेसनन की गेंद पर ईयोन मोर्गन को कैच थमा बैठे। मैदान से लौटते समय दर्शकों ने खड़े होकर उनका अभिवादन किया।